stanford-oval/wikipedia huggingface dataset:
ปวิตร คชเสนี
ผลงานในโอลิมปิก

| 0 | 1 | 2 | 3 | 4 |
| --- | --- | --- | --- | --- |

| โอลิมปิก | การแข่งขัน | ผล | อันดับที่ | อ้างอิง |

| ฤดูร้อน 1968 | แทรป | 183 แต้ม | 40 |  |

| ฤดูร้อน 1976 | แทรป | 160 แต้ม | 34 |  |
แหล่งข้อมูลอื่น

Pavitr Gajaseni Biography and Olympic Results เก็บถาวร 2012-11-14 ที่ เวย์แบ็กแมชชีน
ประวัติสมาคมยิงเป้าบินแห่งประเทศไทย เก็บถาวร 2012-05-10 ที่ เวย์แบ็กแมชชีน
คณะกรรมการที่ปรึกษากิตติมศักดิ์ เก็บถาวร 2012-06-09 ที่ เวย์แบ็กแมชชีน
ปวยเล้ง

| ปวยเล้ง |
| --- | --- |



การจำแนกชั้นทางวิทยาศาสตร์ 
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
อันดับ:: คาร์เนชัน Caryophyllales
วงศ์:: วงศ์บานไม่รู้โรย Amaranthaceae
สกุล:: Spinacia Spinacia L.
สปีชีส์:: Spinacia oleracea
ชื่อทวินาม
Spinacia oleracea L.

ปวยเล้ง (ชื่อวิทยาศาสตร์: Spinacia oleracea) เป็นพืชในวงศ์บานไม่รู้โรย มีถิ่นกำเนิดในเอเชียกลาง ลักษณะเป็นไม้ล้มลุกฤดูเดียว สูงได้ถึง 30 เซนติเมตร ใบออกเรียงสลับ รูปรีถึงใบหอก กว้าง 1-15 เซนติเมตร ยาว 2-30 เซนติเมตร ดอกสีเหลืองเขียว เส้นผ่านศูนย์กลาง 3-4 มิลลิเมตร ผลขนาด 5-10 มิลลิเมตร ภายในมีเมล็ดจำนวนมาก
อนึ่ง ปวยเล้ง (spinach) เป็นผักที่ป๊อปอายใช้กินเพิ่มพลัง ไม่ใช่ผักโขม (amaranth) อย่างที่เข้าใจกัน
คุณค่าทางอาหาร

| คุณค่าทางโภชนาการต่อ 100 กรัม (3> 5 ออนซ์) |
| --- | --- |
พลังงาน: 97 กิโลจูล (23 กิโลแคลอรี)

คาร์โบไฮเดรต: 3.6 g
น้ำตาล: 0.4 g
ใยอาหาร: 2.2 g
 

ไขมัน: 0.4 g
 

โปรตีน: 2.9 g
 

วิตามิน
วิตามินเอบีตา-แคโรทีนลูทีน ซีอาแซนทิน: (59%) 469 μg(52%)5626 μg12198 μg
วิตามินเอ: 9377 IU
ไทอามีน (บี1): (7%) 0.078 มก.
ไรโบเฟลวิน (บี2): (16%) 0.189 มก.
ไนอาซิน (บี3): (5%) 0.724 มก.
วิตามินบี6: (15%) 0.195 มก.
โฟเลต (บี9): (49%) 194 μg
วิตามินซี: (34%) 28 มก.
วิตามินอี: (13%) 2 มก.
วิตามินเค: (460%) 483 μg
 

แร่ธาตุ
แคลเซียม: (10%) 99 มก.
เหล็ก: (21%) 2.71 มก.
แมกนีเซียม: (22%) 79 มก.
แมงกานีส: (43%) 0.897 มก.
ฟอสฟอรัส: (7%) 49 มก.
โพแทสเซียม: (12%) 558 มก.
โซเดียม: (5%) 79 มก.
สังกะสี: (6%) 0.53 มก.
 

องค์ประกอบอื่น
น้ำ: 91.4 g
 
Link to USDA database entry
 หน่วย  μg = ไมโครกรัม • mg = มิลลิกรัม  IU = หน่วยสากล 
ประมาณร้อยละคร่าว ๆ โดยใช้การแนะนำของสหรัฐสำหรับผู้ใหญ่  แหล่งที่มา: USDA FoodData Central
ปวยเล้งสดประกอบด้วยน้ำ 91%, คาร์โบไฮเดรต 4%, โปรตีน 3% และไขมันเล็กน้อย ปวยเล้ง 100 กรัมให้พลังงาน 23 แคลอรี อุดมไปด้วยวิตามินเอ, วิตามินซี, วิตามินเค, แมงกานีส, เหล็ก และแคลเซียม อย่างไรก็ตาม ควรปรุงปวยเล้งให้สุกเนื่องจากในปวยเล้งมีสารออกซาเลต ซึ่งก่อให้เกิดนิ่วและเพิ่มระดับกรดยูริกในผู้ป่วยโรคเกาต์
แหล่งข้อมูลอื่น

ข้อมูลที่เกี่ยวข้องกับ ปวยเล้ง ที่วิกิสปีชีส์
ปวยเล้ง ที่วิกิตำรา-ตำราอาหาร
เหลี่ยงเคี้ยว

| เหลี่ยงเคี้ยว |
| --- | --- |


การจำแนกชั้นทางวิทยาศาสตร์ 
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: แอสเทอริด Asterids
อันดับ:: กะเพรา Lamiales
วงศ์:: วงศ์มะลิ Oleaceae
สกุล:: สกุลเหลี่ยงเคี้ยว Forsythia (Thunb.) Vahl
สปีชีส์:: Forsythia suspensa
ชื่อทวินาม
Forsythia suspensa (Thunb.) Vahl

ชื่อพ้อง
 Forsythia fortunei Lindl.  Forsythia giraldiana f. pubescens (Rehder) C.S.Niu  Forsythia sieboldii (Zabel) Dippel  Ligustrum suspensum Thunb.  Lilac perpensa Lam.  Rangium suspensum (Thunb.) Ohwi  Syringa suspensa Thunb. 
เหลี่ยงเคี้ยว  (ชื่อวิทยาศาสตร์: Forsythia suspensa) หรือในภาษาจีนกลางเรียก เหลียนเชี่ยว (จีน: 连翘; พินอิน: liánqiào) เป็นพืชมีดอกที่เป็นพืชพื้นเมืองในเอเชีย และเป็นสมุนไพรที่ใช้ในตำรายาจีน มีสารออกฤทธิ์ที่สำคัญคือ lignan Pinoresinol ผลแก่สีเหลืองอมน้ำตาล แก่แล้วแตก ผิวของผลไม่เรียบมีปุ่มเล็ก ๆ จำนวนมาก ผลใช้เป็นยาขับร้อน แก้บวม ขับปัสสาวะ ผลสดสีเขียวอมน้ำตาล
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Forsythia suspensa
ข้อมูลที่เกี่ยวข้องกับ เหลี่ยงเคี้ยว ที่วิกิสปีชีส์
Forsythia - Forsythia suspensa, species information page - at Brickfields Country Park.
Forsythia suspensa page เก็บถาวร 2008-05-13 ที่ เวย์แบ็กแมชชีน
| การแยกแยะหน่วยอนุกรมวิธาน |
| --- | --- |
Forsythia suspensa:  Wikidata: Q1275024  Wikispecies: Forsythia suspensa  BioLib: 40415  EoL: 579159  EPPO: FOSSU  FNA: 200017769  FoC: 200017769  GBIF: 5415056  GRIN: 231  iNaturalist: 163058  IPNI: 608900-1  IRMNG: 11432007  ITIS: 32962  NBN: NBNSYS0000034291  NCBI: 126418  NZOR: c40b67f7-b597-41df-984b-d74032185c30  PfaF: suspensa Forsythia suspensa  Plant List: kew-369441  PLANTS: FOSU  POWO: urn:lsid:ipni.org:names:608900-1  Tropicos: 23000130  VASCAN: 9657  WCSP: 369441 
Ligustrum suspensum:  Wikidata: Q39308546  GBIF: 3682190  IPNI: 610112-1  POWO: urn:lsid:ipni.org:names:610112-1  Tropicos: 23000351
ดาบมังกรหยก ตอน ประมุขพรรคมาร

บทความนี้สำหรับภาพยนตร์ สำหรับนวนิยาย ให้ไปที่ ดาบมังกรหยก
| ดาบมังกรหยก ตอน ประมุขพรรคมาร |
| --- | --- |
โปสเตอร์ใบปิดภาพยนตร์
กำกับ: หว่อง จิง
บทภาพยนตร์: หว่อง จิง
เนื้อเรื่อง: จิน หลง
อำนวยการสร้าง: หลี่ เหลียนเจี๋ย
นักแสดงนำ: หลี่ เหลียนเจี๋ย จาง เหมี่ยน ซิว ซู่เจิน กีกี้ หลาย หง จินเป่า
กำกับภาพ: บิล หว่อง
ตัดต่อ: ปูน หัง
ดนตรีประกอบ: โจเซฟ กู่
บริษัทผู้สร้าง: Win's Entertainment 
ผู้จัดจำหน่าย: Newport Entertainment Ltd Orange Sky Golden Harvest (Current) สหมงคลฟิล์ม (ไทย)
วันฉาย:   18 ธันวาคม ค.ศ. 1993 (1993-12-18) 
ความยาว: 95 นาที
ประเทศ: ฮ่องกง
ภาษา: จีน จีน (แมนดาริน)
ทำเงิน: 10,437,757 ดอลล่าร์ฮ่องกง
ดาบมังกรหยก ตอน ประมุขพรรคมาร (อังกฤษ:kung fu colt master) เป็นภาพยนตร์ศิลปะการต่อสู้สัญชาติจีน ในปี ค.ศ. 1993 กำกับภาพยนตร์โดย ว่องจิง  โดยดัดแปลงมาจากนวนิยายของกิมย้ง เรื่อง มังกรหยก ภาค 3 ตอน กระบี่อิงฟ้า ดาบฆ่ามังกร นำแสดงโดย หลี่ เหลียนเจี๋ย, จางเหมี่ยน , หง จินเป่า , ซิว ซู่เจิน , อู๋ เจิ้หวี่ , หลี จือ
เนื้อเรื่องย่อ

ปลายราชวงศ์หยวนเป็นที่กล่าวขานในยุทธภพว่าหากผู้ใดได้ครอบครองดาบฆ่ามังกรและกระบี่อิงฟ้าแล้วผู้นั้นจะพบความลับอันยิ่งใหญ่ที่ซุกซ่อนอยู่ในสิ่งล้ำค่าทั้งสอง ด้วยเหตุนี้เองจึงทำให้ชาวยุทธต่างฆ่าฟันกันเพื่อให้ได้ดาบฆ่ามังกรและกระบี่อิงฟ้ามาครอบครอง เตียซำฮงปรมาจารย์สำนักบู๊ตึ๊งมีคำสั่งให้ยู้ไต๋ง้ำศิษย์คนที่สามลงเขาไปช่วยปัดเป่าทุกข์ให้แก่ชาวบ้าน นึกไม่ถึงว่ายู้ไต๋ง้ำต้องเข้าไปพัวพันกับสำนักเกลือสมุทรกับสำนักทรายทะเลซึ่งกำลังแย่งชิงดาบฆ่ามังกรกันอยู่ จนถูกลอบทำร้ายกลายเป็นคนพิการ เตียชุยซัวศิษย์คนที่ห้าออกตามหาคนร้ายระหว่างทาง เตียชุยซัวได้รู้จักกับฮึงซู่ซู่แห่งสำนักอินทรีย์ เตียชุยซัวและฮึงซู่ซู่รักกัน ทั้งสองตระหนักดีว่าธรรมและอธรรมไม่สามารถอยู่ร่วมกันได้บนดอยราชันย์ในทะเลบูรพา บรรดาชาวยุทธต่างพากันแย่งชิงดาบฆ่ามังกรกัน เพื่อช่วยชีวิตบรรดาชาวยุทธไว้ เตียชุยซัวและฮึงซู่ซู่จึงถูกราชสีห์ขนทองเจี่ยสุ่งจับตัวไปยังเกาะร้าง เตียชุยซัวและฮึงซู่ซู่แต่งงานบนเกาะร้าง ทั้งสองให้กำเนิดลูกชายชื่อว่าเตียบ่อกี้ เตียชุยซัวและเจี่ยสุ่งก็ได้สาบานเป็นพี่น้องกัน สิบปีต่อมา ทั้งสี่พากันเดินทางกลับสู่จงหยวน นึกไม่ถึงว่าเพราะดาบฆ่ามังกรปรากฏขึ้นในยุทธภพจนเป็นเหตุให้ชาวยุทธต่างเข่นฆ่าแย่งชิงกันเพื่อให้ได้ดาบมังกรมาครอบครอง การแต่งงานของเตียชุยซัวและฮึงซู่ซู่นำมาซึ่งความบาดหมางระหว่างฝ่ายธรรมและอธรรม เพื่อปกป้องเจี่ยสุ่งพี่ร่วมสาบานเอาไว้ เตียชุยซัวและฮึงซู่ซู่ยอมตายโดยไม่ปริปากบอกที่ซ่อนดาบฆ่ามังกร ทั้งสองตัดสินใจฆ่าตัวตาย เตียบ่อกี้ซึ่งยังเยาว์อยู่นั้นเห็น พ่อแม่ตายไปต่อหน้าต่อตาซ้ำร้ายังถูกสองผู้เฒ่าทมิฬทำร้าย เตียซำฮงพาเตียบ่อกี้เดินทางไปวัดเส้าหลินเพื่อขอยืมคัมภีร์ย้ายเส้นเอ็นขจัดพิษในร่างให้เตียบ่อกี้ ระหว่างทาง ต้องพบกับความเป็นความตายมากมาย เตียบ่อกี้อาศัยความมานะบากบั่นและจิตใจที่ดีงามจนสำเร็จวิชาแพทย์ ทั้งยังสำเร็จวิชาเก้าสุริยันสามารถขจัดพิษในร่างกายได้ นอกจากนี้ยังได้เข้าไกล่เกลี่ยความบาดหมางระหว่างพรรคมารกับชาวยุทธ จนได้เป็นประมุขพรรคมารในที่สุด ในเวลาเดียวกัน เตียบ่อกี้ต้องอยู่ในวังวนแห่งความรักของเตียเมี่ยงองค์หญิงแห่งมองโกล,จิวจี้เยี้ยกหญิงสาวที่รู้จักและเติบโตมาด้วยกัน, ฮึงลี้ลูกพี่ลูกน้องและเซียวเจียวสาวใช้ เตียบ่อกี้ไม่รู้จะทำอย่างไร ยากที่จะตัดสินใจเลือกใคร ดาบฆ่ามังกร และกระบี่อิงฟ้าเป็นสิ่งที่ล่อใจชาวยุทธให้พากันตามล่าช่วงชิงของสองสิ่งจากเจี่ยสุ่งและจิวจี้เยี้ยก ทำให้เตียบ่อกี้และเตียเมี่ยงต้องเข้าไปพัวพัน เพื่อพ่อบุญธรรม เพื่อขัดขวางแผนการอันชั่วร้าย เตียบ่อกี้วางแผนให้ดาบฆ่ามังกรและกระบี่อิงฟ้าห้ำหั่นกันเอง ดาบฆ่ามังกรและกระบี่อิงฟ้าต่างเป็นศัตราวุธที่ล้ำเลิศ เมื่อทั้งสองสิ่งต้องทำลายล้างกัน ทำให้ทั้งสองสิ่งถูกทำลายลงจนปรากฏความลับอันหนึ่ง ภายในดาบฆ่ามังกรได้ซุกซ่อนคัมภีร์พิชัยสงคราม ส่วนกระบี่อิงฟ้าได้ซุกซ่อนคัมภีร์นพเก้า ในเวลานี้เองเตียบ่อกี้ถึงเข้าใจความหมายของดาบฆ่ามังกรปกครองทั่วหล้า กระบี่อิงฟ้าไม่ปรากฏใครกล้าต่อกร คนคนหนึ่งหากมีอำนาจล้นฟ้าก็จะลุแก่อำนาจ แต่ก็มีคนซึ่งเหมือนกระบี่อิงฟ้าที่กล้าออกมาต่อกร เตียบ่อกี้เข้าใจสัจธรรมในยุทธภพเป็นอย่างดี ดังนั้นจึงสละตำแหน่งประมุขพรรคมารถอนตัวจากยุทธภพพร้อมกันกับเตียเมี่ยงและจิวจี้เยี้ยก
นักแสดงนำ

หลี่ เหลียนเจี๋ย รับบท เตียบ่อกี้
จาง เหมี่ยน รับบท ฮึงซู่ซู่, เตี๋ยเมี่ยง
หลี จือ รับบท จิวจี้เยียก
ซิว ซู่เจิน รับบท เซียวเจียว
หง จินเป่า รับบท จางซานฟง
อู๋ เจิ้นหวี่ รับบท เตียชุ่ยซัว
ซาน เม้งควน รับบท มิกจ๊อซือไท่
เหลียง เจียเหยิน
แหล่งข้อมูลอื่น

ดาบมังกรหยก ตอน ประมุขพรรคมาร ที่อินเทอร์เน็ตมูวีเดตาเบส
ดาบมังกรหยก ตอน ประมุขพรรคมาร จากฐานข้อมูลภาพยนตร์ฮ่องกง
หางไหล

| หางไหล |
| --- | --- |


การจำแนกชั้นทางวิทยาศาสตร์ 
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: โรสิด Rosids
อันดับ:: ถั่ว Fabales
วงศ์:: ถั่ว Fabaceae
วงศ์ย่อย:: วงศ์ย่อยถั่ว Faboideae
สกุล:: Derris Derris (Wall.) Benth.
สปีชีส์:: Derris elliptica
ชื่อทวินาม
Derris elliptica (Wall.) Benth.

ชื่อพ้อง
 Cylista piscatoria Blanco   Deguelia elliptica  (Benth.) Taub.   Derris elliptica var. elliptica   Galactia termimaliflora Blanco   Galedupa elliptica Roxb.   Millettia piscatoria Merr.   Millettia splendidissima S.Vidal   Pongamia elliptica Wall.   Pongamia volubilis Zoll. & Moritzi 
หางไหลหรือโล่ติ๊น (ชื่อวิทยาศาสตร์: Derris elliptica) เป็นไม้เลื้อยชนิดเนื้อแข็ง จัดเป็นพืชตระกูลถั่วชนิดหนึ่ง พืชชนิดนี้มีสารออกฤทธิ์ทางชีวภาพที่สำคัญคือโรติโนน (Rotenone) พบมากในราก มีฤทธิ์ฆ่าแมลงโดยการกินหรือการสัมผัสตัว และเป็นสารที่สลายตัวได้ง่ายเมื่อถูกความร้อนหรือแสงแดด สามารถนำมาใช้เป็นสารฆ่าแมลงได้ทั้งในรูปรากแห้งและรากสด โดยสารสกัดจากรากหางไหลแห้งนี้ สามารถใช้กำจัดหนอนแมลงวัน แมลงวัน ลูกน้ำ ยุงและเห็บโคได้ดี
ชนิดย่อย

รายการข้างล่างคือชนิดย่อยของหางไหล:
Derris elliptica chittagongensis
Derris elliptica elliptica
Derris elliptica malacensis
Derris elliptica tonkinensis
แหล่งข้อมูลอื่น

| --- | --- |
การแยกแยะหน่วยอนุกรมวิธาน:  Wikidata: Q11128689  Wikispecies: Derris elliptica  APDB: 66706  EoL: 686011  EPPO: DRREL  FNA: 242317448  GBIF: 5350305  GRIN: 13545  iNaturalist: 348735  IPNI: 491300-1  IRMNG: 11303796  ITIS: 506333  NCBI: 56063  Plant List: ild-33408  PLANTS: DEEL3  POWO: urn:lsid:ipni.org:names:491300-1  Tropicos: 13018222 
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล
วิ่งสู้ฟัด

| วิ่งสู้ฟัด |
| --- | --- |

กำกับ: เฉินหลง
เขียนบท: เอดเวิร์ด ถัง
อำนวยการสร้าง: เรย์มอนด์ โชว เลียวนาร์ด โฮ
นักแสดงนำ: เฉินหลง Brigitte Lin Maggie Cheung ชาร์ลี โช
กำกับภาพ: Cheung Yiu-Tsou
ตัดต่อ: Yiu-Tsou
ดนตรีประกอบ: J. Peter Robinson
ผู้จัดจำหน่าย: Golden Harvest Fortune Star นนทนันท์ เอ็นเตอร์เทนเม้นท์ (ไทย)
วันฉาย:  ฮ่องกง 25 มกราคม , ค.ศ. 1985
ความยาว: 101 min. (Hong Kong) 106 min. (Japan) 99 min. (UK) 90 min. (US)
ประเทศ: 
ภาษา: ภาษากวางตุ้ง
ต่อจากนี้: วิ่งสู้ฟัด 2 
วิ่งสู้ฟัด (อักษรจีนตัวเต็ม: 警察故事, Ging chaat goo si; พินอิน: Jǐngchá Gùshì อังกฤษ:Police story) เป็นภาพยนตร์ฮ่องกงแนวตลก-แอกชั่นจากปี ค.ศ. 1985 กำกับภาพยนตร์โดย เฉินหลง ภาพยนตร์เรื่องนี้เป็นภาพยนตร์ภาคแรกในภาพยนตร์ซีรีส์ชุด วิ่งสู้ฟัด นำแสดงโดย เฉินหลง,หลิน ชิงเสีย,จาง ม่านอวี้
เนื้อเรื่องย่อ

จูโถวเป็นพ่อค้ายาเสพติดที่ตำรวจฮ่องกงต้องการตัวมากที่สุด เขาเปิดไนท์คลับและบริษัทค้าเงินตราเพื่อบังหน้า ทางตำรวจสืบทราบว่าจะมีการส่งมอบเฮโรอีน จึงวางแผนจับตัวจูโถวกับพวก แต่แผนกลับพลาด ทางตำรวจจึงต้องการตัวเลขาจูโถวมาเป็นพยานในการขึ้นศาล เฉินเจียจี๋ (เฉินหลง)จึงพยายามออกตามหาเซรีน่า(หลิน ชิงเสีย) เพื่อนำตัวเธอมาขึ้นศาลและเอาผิดกับจูโถวให้ได้ และด้วยแอคชั่นแบบไม่ใช้ตัวแสดงแทนของเฉินหลง จึงทำให้ภาพยนตร์เรื่องนี้ประสบความสำเร็จอย่างมาก
นักแสดงนำ

เฉินหลง รับบท เฉินเจียจี๋,กากุย
หลิน ชิงเสีย รับบท เซรีน่า
จาง ม่านอวี้ รับบท อาเมย์
แหล่งข้อมูลอื่น

วิ่งสู้ฟัด ที่อินเทอร์เน็ตมูวีเดตาเบส
วิ่งสู้ฟัด ที่ออลมูวี
วิ่งสู้ฟัด ที่รอตเทนโทเมโทส์
Police Story Series Fansite
Jackie Chan Fansite เก็บถาวร 2008-04-30 ที่ เวย์แบ็กแมชชีน
วัลลภ ยังตรง

ว่าที่เรือโท นายแพทย์ วัลลภ ยังตรง (เกิด 10 มกราคม พ.ศ. 2496) อดีตสมาชิกสภาผู้แทนราษฎรจังหวัดสมุทรปราการ 4 สมัย อดีตกรรมการบริหารพรรคพลังธรรม อดีตกรรมการบริหารพรรคไทยรักไทย รวมถึงเป็นกรรมการและเหรัญญิกในมูลนิธิ 111 ไทยรักไทย
ประวัติ

นายแพทย์วัลลภ ยังตรง เกิดเมื่อวันที่ 10 มกราคม พ.ศ. 2496 สำเร็จการศึกษาจาก คณะแพทยศาสตร์ศิริราชพยาบาล มหาวิทยาลัยมหิดล สมรสกับอนุสรา ยังตรง อดีตสมาชิกสภาผู้แทนราษฎรจังหวัดสมุทรปราการ มีบุตร 2 คน
การทำงาน

หลังจากสำเร็จการศึกษาในระดับปริญญาตรี นายแพทย์วัลลภ เข้ารับราชการเป็นทหารเรือที่กรมการแพทย์ทหารเรือ สังกัดโรงพยาบาลสมเด็จพระปิ่นเกล้า จนได้ติดยศเป็นว่าที่เรือตรี จากนั้นเขาลาออกจากราชการมาเปิดคลินิกส่วนตัวที่จังหวัดสมุทรปราการ วัลลภรักษาคนไข้ในราคาถูกโดยจะคิดราคาครึ่งหนึ่งของค่าแรงขั้นต่ำ ณ เวลานั้น
งานการเมือง

วัลลภ ยังตรง เริ่มอาชีพทางการเมืองด้วยการลงสมัครรับเลือกตั้งเป็นสมาชิกสภาจังหวัดสมุทรปราการ และได้รับเลือกตั้งด้วย 19,200 คะแนน วัลลภมีชื่อเสียงจากการทำใบปลิวต่อต้านการซื้อเสียงและการอัญเชิญพระราชดำรัสมาเผยแพร่ ในช่วงการณรงค์หาเสียงเลือกตั้ง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 ต่อมาเขาตัดสินใจลาออกจากตำแหน่งสมาชิกสภาจังหวัดเพื่อลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 สังกัดพรรคพลังธรรม เนื่องจากพรรคพลังธรรมมีสโลแกนต่อต้านการซื้อเสียง แต่ไม่ได้รับเลือกตั้ง เขาลงสมัครอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 แต่ยังไม่ได้รับเลือกตั้ง
ในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 เขาลงสมัครอีกครั้ง สังกัดพรรคพลังธรรมเช่นเดิม และได้รับเลือกตั้ง มีคะแนนเป็นอันดับที่ 2 ในการทำหน้าที่ผู้แทนเขาได้สนับสนุนหน่วยแพทย์เคลื่อนที่ออกช่วยเหลือประชาชนในพื้นที่ ต่อมาใน พ.ศ. 2537 เขาได้รับการแต่งตั้งให้ดำรงตำแหน่งผู้ช่วยเลขานุการรัฐมนตรีว่าการกระทรวงสาธารณสุข (อาทิตย์ อุไรรัตน์) วัลลภ ได้รับเลือกตั้งอย่างต่อเนื่องเป็นสมัยที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 และได้รับการแต่งตั้งให้ดำรงตำแหน่งผู้ช่วยเลขานุการรัฐมนตรีว่าการกระทรวงคมนาคม (วันมูหะมัดนอร์ มะทา)
ต่อมาวัลลภได้ย้ายไปสังกัดพรรคไทยรักไทย ที่ก่อตั้งโดย  ดร.ทักษิณ ชินวัตร อดีตหัวหน้าพรรคพลังธรรม เขาได้รับเลือกตั้งเป็นสมาชิกสภาผู้แทนราษฎรจังหวัดสมุทรปราการอีก 2 สมัย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และ พ.ศ. 2548 เขาถูกเพิกถอนสิทธิทางการเมืองเป็นเวลา 5 ปีเนื่องจากเป็นกรรมการบริหารพรรคไทยรักไทย ภายหลังการยุบพรรค
เครื่องราชอิสริยาภรณ์

พ.ศ. 2548 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2546 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พิมบงกช จันทร์แก้ว

| พิมบงกช จันทร์แก้ว |
| --- | --- |
เกิด: แอลลิสัน แซนซัม (Allison Sansom) 31 กรกฎาคม พ.ศ. 2537 (30 ปี) ลอสแอนเจลิส สหรัฐอเมริกา
สัญชาติ: ไทย, อเมริกัน
อาชีพ: นางงาม
มีชื่อเสียงจาก: มิสยูนิเวิร์สไทยแลนด์ 2014
ส่วนสูง: 1.80 m (5 ft 11 in)
พิมบงกช จันทร์แก้ว ชื่อเล่น แอลลี่ (31 กรกฎาคม พ.ศ. 2537) เคยใช้ชื่อในการประกวดว่า กนกรัตน์ จันทร์แก้ว หรือชื่อจริงคือ แอลลิสัน แซนซัม (Allison Sansom) เป็นรองอันดับหนึ่งจากการประกวดมิสยูนิเวิร์สไทยแลนด์ 2014 ภายหลังพิมบงกชได้เป็นผู้ปฏิบัติหน้าที่มิสยูนิเวิร์สไทยแลนด์ปีนั้น หลังจากเวฬุรีย์ ดิษยบุตร มิสยูเวิร์สไทยแลนด์ประกาศสละตำแหน่ง เธอจึงได้เป็นตัวแทนสาวไทยเข้าร่วมประกวดนางงามจักรวาล 2014 ณ รัฐฟลอริดา สหรัฐอเมริกา
ประวัติ

พิมบงกช จันทร์แก้ว มีชื่อตามหนังสือเดินทางสหรัฐ ซึ่งเป็นสัญชาติเกิดว่า แอลลิสัน แซนซัม เธอเกิดและเติบโตในลอสแอนเจลิส รัฐแคลิฟอร์เนีย เป็นบุตรของปนัดดา จันทร์แก้ว มารดาชาวไทย กับบิดาชาวเยอรมัน มีน้องสาวชื่อ แอชลีย์
เธอสำเร็จการศึกษาระดับมัธยมศึกษาตอนปลายจากโรงเรียนมัธยมอีเกิลร็อกในลอสแอนเจลิส และระดับปริญญาตรี คณะธุรกิจนานาชาติ วิทยาลัยเมืองแพซาเดนา (Pasadena City College)
ชีวิตส่วนตัว

แม้พิมบงกชเป็นลูกครึ่งที่มีเชื้อสายตะวันตกจากบิดา แต่เธอกลับมานิสัยค่อนข้างขี้อาย ทั้งยังชอบทานอาหารมังสวิรัติ เธอฟังภาษาไทยรู้เรื่อง และพอพูดภาษาไทยได้บ้าง เธอกล่าวว่า "ก็คือเกิดโตที่ลอสแอนเจลิส เรียนที่นั่น แต่ฟังภาษาไทยรู้เรื่อง พูดก็พอได้แต่ไม่ชอบพูด ขี้อายมาก ไม่ติดเที่ยว อยู่บ้านตลอด โนแอลกอฮอล์ ไม่ดื่มเหล้าไม่อะไรทั้งสิ้น..." เธอมีงานอดิเรกคืออ่านหนังสือ เล่นกีตาร์ และเล่นเกม ส่วนกีฬาที่เธอชอบคือบาสเกตบอล วิ่ง และการปีนเขา
การประกวด

พิมบงกชมีความใฝ่ฝันที่จะเป็นนางงาม โดยมีภรณ์ทิพย์ นาคหิรัญกนก นางงามจักรวาลปี 1988 เป็นบุคคลต้นแบบของเธอ เมื่อครั้งที่เธอยังพำนักอยู่ในสหรัฐอเมริกา พิมบงกชได้เข้าร่วมการประกวดนางงามของชุมชนไทยในลอสแอนเจลิส พิมบงกชใช้ชื่อในการประกวดครั้งนั้นว่า "กนกรัตน์ จันทร์แก้ว" ได้รับรางวัลดังนี้
ชนะเลิศประกวดนางนพมาศปี 2010 วัดไทยลอสแอนเจลิส
ชนะเลิศเทพีสงกรานต์ปี 2011 วัดไทยลอสแอนเจลิส รับถ้วยพระราชทานจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
รองอันดับหนึ่งการประกวดมิสไทยนิวเยียร์ยูเอสเอปี 2011 (Miss Thai New Year USA 2011)
ชนะเลิศการประกวดมิสไทยนิวเยียร์ยูเอสเอปี 2012 (Miss Thai New Year USA 2012) รับถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
การประกวด > มิสยูนิเวิร์สไทยแลนด์

หลังจากที่ประกวดประขันนางงามจากชุมชนไทยในลอสแอนเจลิสมาแล้ว เธอใฝ่ฝันที่จะเข้ามาประกวดนางงามในประเทศไทยสักครั้งหนึ่งในชีวิต เธอจึงหยุดเรียนแล้วเข้ามาในประเทศไทยตั้งแต่เดือนสิงหาคม พ.ศ. 2556 เพื่อเตรียมตัว ระหว่างนี้พิมบงกชเรียนภาษาไทยเพิ่มเติมเพื่อลบข้อด้อยของเธอ รวมทั้งอาสาสอนภาษาอังกฤษกับเด็ก ๆ เพื่อแลกกับความเข้าใจในภาษาไทยให้มากขึ้น
เธอได้สมัครและเข้าประกวดเช่นเดียวกับผู้แข่งขันจากทั่วประเทศ 372 คน และได้แข่งขันจนจบ ระหว่างร่วมประกวด เพื่อน ๆ ผู้เข้าประกวดได้ตั้งฉายาให้เธอว่า "ช้างดาว" เธอได้รับรางวัลมิสคัลเลอร์ฟูล และติดในรอบสามคนสุดท้าย มีการประกาศว่าเธอได้ตำแหน่งรองมิสยูนิเวิร์สไทยแลนด์ไปอย่างค้านสายตาผู้ชม โดยผู้ที่ได้ตำแหน่งชนะเลิศและรับมงกุฎคือ เวฬุรีย์ ดิษยบุตร ท่ามกลางเสียงตะโกนเรียกชื่อ "แอลลี่ แอลลี่" ภายในพารากอนฮอลที่เป็นที่จัดการประกวด แต่เสียงดังกล่าวถูกดูดออกไปเมื่อเทปออกอากาศ พิมบงกชร่ำไห้กลางเวที และหลังสิ้นการประกวดพิมบงกชได้กลับมาร่ำไห้ต่ออีกที่บ้าน
ทั้งนี้พิมบงกช ได้ออกมาสัมภาษณ์ว่าที่เธอร้องไห้นั้นเพราะดีใจที่มีคนชื่มชมและเป็นกำลังใจให้เธอ เธอไม่ข้องใจในผลการประกวดและเคารพในการตัดสินของกรรมการ
ทว่าวันที่ 9 มิถุนายนปีเดียวกันนั้น เวฬุรีย์ ดิษยบุตร มิสยูนิเวิร์สไทยแลนด์ 2014 ได้ประกาศสละตำแหน่ง พิมบงกชจึงได้ทำหน้าที่เป็นตัวแทนของไทยในการเข้าประกวดนางงามจักรวาล 2014 ณ เมืองโดรัล ไมแอมี สหรัฐ
การประกวด > นางงามจักรวาล

พิมบงกชได้เข้าประกวดนางงามจักรวาล 2014 ในระหว่างนั้นเธอก็มีพัฒนาการที่รวดเร็ว โดยได้รับการคัดเลือกจากดอนัลด์ ทรัมป์ เจ้าของลิขสิทธิ์กองประกวด เลือกให้เธอเป็นหนึ่งในสามนางงามที่ออกมาแสดงมงกุฎแบบใหม่ของนางงามจักรวาล ทั้งนี้นายทรัมป์ได้รีทวีตข้อความที่ว่าพิมบงกชเป็นหนึ่งในห้าผู้เข้าประกวดที่จะเข้ารอบสุดท้าย แต่ท้ายที่สุด ในการประกวดรอบสุดท้ายเมื่อวันที่ 25 มกราคม พ.ศ. 2558 พิมบงกชก็ตกรอบแรก โดยเปาลินา เบกา (Paulina Vega) จากโคลอมเบียได้ตำแหน่งนางงามจักรวาลไปครอง
แหล่งข้อมูลอื่น

เว็บไซต์ทางการของมิสยูนิเวิร์สไทยแลนด์ เก็บถาวร 2016-07-26 ที่ เวย์แบ็กแมชชีน
ซอดองโย สายใยรักสองแผ่นดิน

| ซอดองโย สายใยรักสองแผ่นดิน |
| --- | --- |
แสดงนำ: โช ฮย็อน-แจ อี โบ-ย็อง รยู จิน
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 55
การผลิต
ผู้อำนวยการสร้าง: คิม คย็อง-มิน
บริษัทผู้ผลิต: Kim Jong-hak Production
ออกอากาศ
เครือข่าย: เอสบีเอส
ออกอากาศ: 5 กันยายน ค.ศ. 2005 (2005-09-05) – 21 มีนาคม ค.ศ. 2006 (2006-03-21)
ซอดองโย สายใยรักสองแผ่นดิน (서동요) เป็นละครอิงประวัติศาสตร์ของสถานีโทรทัศน์เอสบีเอสประเทศเกาหลีใต้ เป็นละครที่บอกเล่าชีวประวัติของพระเจ้ามู กษัตริย์พระองค์ที่ 30 แห่งแพ็กเจ โดยได้กล่าวถึงเรื่องราวการต่อสู้ การเผชิญอุปสรรค เพื่อก้าวเข้าสู่บัลลังก์จนเป็นผลสำเร็จ และเรื่องราวความรักของพระองค์กับองค์หญิงซันวา ธิดาแห่งกษัตริย์ชิลลา จนเป็นต้นกำเนิดของบทเพลง "ซอดองโย" ละครโทรทัศน์เรื่องนี้ได้เริ่มออกอากาศที่เกาหลีเมื่อวันที่ 5 ตุลาคม 2005 จนถึงวันที่ 21 มีนาคม 2006 จำนวนทั้งสิ้น 55 ตอน
อัตราแลกเปลี่ยนลอยตัว

อัตราแลกเปลี่ยนลอยตัว หมายถึง ระบบที่ค่าเงินของประเทศถูกกำหนดโดยอุปสงค์และอุปทานในตลาดเงินตราต่างประเทศ โดยไม่มีการแทรกแซงจากรัฐบาลหรือธนาคารกลางเป็นหลัก ค่าเงินสามารถปรับตัวขึ้นหรือลงตามการซื้อขายในตลาด ซึ่งต่างจากอัตราแลกเปลี่ยนคงที่ที่ธนาคารกลางจะเข้ามาควบคุมเพื่อรักษาระดับค่าเงินให้อยู่ในช่วงที่กำหนด
อัตราแลกเปลี่ยนลอยตัว เป็นระบบที่ตรงข้ามกับอัตราแลกเปลี่ยนคงที่
หลังจากการล่มสลายของระบบ Bretton Woods ในปี 1973 ประเทศต่างๆ ทั่วโลกโดยทั่วไปใช้อัตราแลกเปลี่ยนแบบลอยตัว ซึ่งสามารถแบ่งออกเป็นแบบลอยตัวอิสระและแบบลอยตัวที่มีการจัดการได้
อัตราแลกเปลี่ยนลอยตัวแบบกึ่งจัดการ เป็นการปล่อยให้อัตราค่าเงินเป็นไปตามกลไกของตลาด ขึ้นอยู่กับอุปสงค์-อุปทาน ของสกุลเงินนั้น ๆ โดยธนาคารกลางเป็นผู้คอยควบคุมให้เป็นไปโดยปกติ หากเกิดเหตุการณ์ผิดปกติต่อค่าเงิน เช่น มีการเก็งกำไร ธนาคารกลางก็จะเข้าแทรกแซง
↑  "ทำความรู้จักกับคำว่า "อัตราการแลกเปลี่ยนลอยตัว" | EBC Financial Group". www.ebc.com.
อาชญาวิทยา

อาชญาวิทยา (อังกฤษ: criminology) เป็นสาขาวิชาที่มุ่งศึกษาถึงการอธิบายสาเหตุของการกระทำความผิดของอาชญากร (ผู้กระทำผิด) ซึ่งจะถูกแบ่งออกเป็น 3 สาเหตุหลักๆ คือ การกระทำความผิดที่เกิดจากปัจจัยทางชีวภาพ, การกระทำความผิดที่เกิดจากปัจจัยทางจิต และการกระทำความผิดที่เกิดจากปัจจัยทางสังคม
อาชญาวิทยาเป็นสาขาสหวิทยาการของพฤติกรรมศาสตร์ที่ดึงเอางานวิจัยจากสังคมวิทยา จิตวิทยา มานุษยวิทยาสังคม และนิติศาสตร์
แหล่งข้อมูลอื่น

อาชญาวิทยา ที่เว็บไซต์ Curlie
ม่วงเทพรัตน์

| ม่วงเทพรัตน์ |
| --- | --- |

พรรณไม้มงคลพระราชทานนามเพื่อเทิดพระเกียรติสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี

การจำแนกชั้นทางวิทยาศาสตร์
อาณาจักร:: Plantae
หมวด:: Angiosperms
ชั้น:: Asterids
อันดับ:: Gentianales
วงศ์:: Gentianaceae
สกุล:: Exacum
สปีชีส์:: E.  affine

ม่วงเทพรัตน์ (ชื่อวิทยาศาสตร์: Exacum affine, Persian Violet, Persian gentian, Persian, Arabian, German violet (Exacum affine) Balf.f. ex Regel) พรรณไม้พระราชทานนาม โดย สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
พระราชกรณียกิจด้านอนุรักษ์พันธุกรรมพืช

สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงสนพระทัยการอนุรักษ์พันธุกรรมพืช การเก็บรวบรวมข้อมูลพืชและเทคโนโลยีที่ทันสมัย เมื่อทรงเสด็จพระราชดำเนินไปทรงดูงานด้านนี้ในต่างประเทศ พระองค์ก็จะทรงนำสิ่งที่เป็นประโยชน์มาพระราชทานแก่นักวิชาการไทยเสมอ.
ความเป็นมา

โครงการอนุรักษ์พันธุกรรมพืชเนื่องในพระราชดำริ สมเด็จพระเทพรัตนราชสุดาฯ สยามบรมราชกุมารี  ได้พระราชทานชิ้นส่วนของพืชเพื่อให้ทำการเพาะเลี้ยงเนื้อเยื่อ เมื่อวันที่ 27 มีนาคม พ.ศ. 2551 สมเด็จพระเทพรัตนราชสุดาฯ สยามบรมราชกุมารี ได้พระราชทานเนื้อเยื่อพืชชนิดหนึ่งเพื่อให้โครงการอนุรักษ์พันธุกรรมพืชอันเนื่องมาจากพระราชดำริ ฯ (อพ.สธ.) เก็บรักษาและขยายพันธุ์ตามศักยภาพ จนประสบความสำเร็จในการขยายพันธุ์เป็นอย่างดี ด้วยลักษณะดอกที่มีสีม่วงงดงาม จึงมีผู้นิยมนำไปขยายพันธุ์ปลูกไว้ชื่นชม เนื่องใน "โอกาสมหามงคลเฉลิมพระชนมายุ 5 รอบ ของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี"
จึงได้ทูลเกล้าขอพระราชทาน ชื่อสามัญไทย ให้กับพืชชนิดนี้ โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ได้พระราชทานชื่อไทยว่า“ม่วงเทพรัตน์” เมื่อวันที่ 29 กันยายน 2552
ลักษณะทางพฤกษศาสตร์

ม่วงเทพรัตน์ เป็นไม้ประดับชอบแสงแดด พืชพื้นท้องถิ่นหายากบนเกาะ Socotra เกาะในหมู่เกาะ Yemen ในมหาสมุทรอินเดีย
ลำต้น มีความสูงไม่เกิน 60 เซนติเมตร
ใบ มีสีเขียวเข้ม รูปไข่ ยาวไม่เกิน 4 เซนติเมตร
ดอก มีสีม่วงอมฟ้า ลักษณะของดอกเมื่อบานเต็มที่มีลักษณะคล้ายดาว ดอกจะออกในช่วงฤดูร้อนและฤดูใบไม้ผลิ สามารถกระตุ้นการออกดอกด้วนการปลิดดอกแห้งออกเพื่อกระตุ้นการออกดอกใหม่
เกสร มีเกสรตัวผู้สีเหลืองเห็นได้ชัดเจน มีกลิ่นหอมอ่อนๆ
เมล็ด มีเมล็ดหลังดอกแห้งใช้เพื่อขยายพันธุ์
การขยายพันธุ์

สามารถขยายพันธุ์ได้ง่ายด้วยการ ปักชำและใช้เมล็ด
ลักษณะดิน

ชอบดินที่รักษาความชื้นได้ดีแต่ไม่อุ้มน้ำ
สารสำคัญ

ส่วนเหนือดิน (Aerial part) ประกอบด้วย
สารหลัก 2 กลุ่ม คือ
สารกลุ่ม Phenolic Acids
สารกลุ่ม Protocatechuic Acid
และ
สาร Caffeic
สาร Chlorogenic
สาร Ferulic
สาร Gallic
สาร Gentisic
สาร กลุ่ม Coumaric ได้แก่ o-coumaric, p-coumaric
สาร p-hydroxybenzoic
สาร Rosmarinic
สาร Salicylic
สาร Sinapic
สาร Syringic
สาร Vanillicacids 3,4
สารกลุ่ม Acetophenone Glycosides (affinoside, gentiopicroside, 2'-O-EIZ-p-coumaroylloganin, glucopaeonol) 5,
สาร paeonol 6
สารกลุ่มแทนนิน 1
ฤทธิ์ทางเภสัชวิทยา

ใช้ต้านไวรัส สำหรับฤทธิ์ต้านไวรัส: งานวิจัยในหลอดทดลองได้พิสูจน์พบว่าสารสกัดเมทานอลจากส่วนเหนือดินมีฤทธิ์ต้านเชื้อไวรัสหวัด [human influenza virus A/WSN/33 (H1N1)] และเชื้อไวรัสเริม (herpes simplex virus; HSV-1 strain KOS) ด้วยค่า IC50 เท่ากับ 0.7 และ 12.5 ไมโครกรัม/มิลลิลิตร ตามลำดับ ส่วนสารสกัดน้ำมีฤทธิ์ต้านเชื้อไวรัสหวัด ด้วยค่า IC50 เท่ากับ 3.1 ไมโครกรัม/มิลลิลิตร แต่ไม่มีฤทธิ์ยับยั้งเชื้อไวรัสเริม1,3 และสารสำคัญคือ สารกลุ่ม phenolic acids3
ใช้ต้านโรคติดเชื้อทางเดินหายใจ
ฤทธิ์ดึงดูดแมลง

ฤทธิ์ดึงดูดแมลง สารสำคัญที่มีฤทธิ์ดึงดูดแมลง โดยเฉพาะผีเสื้อ คือ สาร paeonol6